berlese-trakt
Store norske leksikon,Biologi,Vitenskapsgrener i biologien,Anatomi,Insektenes anatomi og fysiologi
Berlese-trakt er et redskap for utdriving av smådyr, særlig insekter og edderkoppdyr, fra jordprøver, kompost og lignende.
Prøvene legges under en lyskilde, med overflaten ned mot en rist i trakten. Lyset, varmen og tørken driver dyrene ut av materialet, hvorpå de til slutt ramler ned i et oppsamlingsglass. Tallrike modeller finnes, og effektiviteten øker hvis prøvene samtidig kjøles fra undersiden. Illeluktende kjemikalier kan brukes i stedet for lys og varme.Navnet er etter opphavsmannen Antonio Berlese. Les mer i Store norske leksikon insekter